CELEX: C2006/326/76
Language: fi
Date: 2006-12-30 00:00:00
Title: Asia C-444/06: Kanne 26.10.2006 — Euroopan yhteisöjen komissio v. Espanjan kuningaskunta

30.12.2006   
            
            
               FI
            
            
               Euroopan unionin virallinen lehti
            
            
               C 326/36
            
         Kanne 26.10.2006 — Euroopan yhteisöjen komissio v. Espanjan kuningaskunta
   (Asia C-444/06)
   (2006/C 326/76)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamies: X. Lewis, avustajinaan asianajajat C. Fernandez Vicién ja I. Moreno-Tapia Rivas)
   
      Vastaaja: Espanjan kuningaskunta
   Vaatimukset
   
               —
            
            
               Kantaja vaatii yhteisöjen tuomioistuinta toteamaan, että Espanjan kuningaskunta ei ole noudattanut julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY (1) 2 artiklan 1 kohdan a ja b alakohdan mukaisia velvoitteitaan, koska se ei ole säätänyt sitovasta määräajasta, jonka kuluessa hankintaviranomainen ilmoittaa hankintapäätöksestä kaikille tarjousten tekijöille, eikä myöskään pakollisesta viiveestä hankintapäätöksen tekemisen ja sopimuksen tekemisen välillä ja lisäksi koska se on sallinut sen, että mitätöidyllä sopimuksella voi edelleen olla oikeudellisia vaikutuksia.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että julkisia hankintoja koskevia sopimuksia koskevat Espanjan säännökset eivät ole direktiivin 89/665 mukaisia sellaisena kuin yhteisöjen tuomioistuin on mainittua direktiiviä tulkinnut asiassa C-81/98, Alcatel Austria ynnä muut, 28.10.1999 annetussa tuomiossa (Kok. 1999, s. I-7671).
   Erityisesti Espanjan lainsäädännössä:
   ei säädetä sitovasta määräajasta, jonka kuluessa hankintaviranomainen ilmoittaa hankintapäätöksestä kaikille tarjousten tekijöille,
   eikä myöskään pakollisesta viiveestä hankintapäätöksen tekemisen ja sopimuksen tekemisen välillä ja
   sallitaan se, että mitätöidyllä sopimuksella voi edelleen olla oikeudellisia vaikutuksia.
   
      (1)  EYVL L 395, 30.12.1989, s. 33.